internet vaartha 102 Views
కరాచీ : తమతో ద్వైపాక్షిక క్రికెట్‌ సిరీస్‌ ఆడేందుకు సుముఖంగా లేమంటూ స్పష్టం చేసిన బిసిసిఐ అధ్యక్షుడు అనురాగ్‌ ఠాకూర్‌పై పాకిస్థాన్‌ టెస్టు కెప్టెన్‌ మిస్బా-ఉల్‌-హక్‌ ధ్వజమెత్తాడు.కాగా అసలు ఇండో-పాక్‌ క్రికెట్‌ సంబంధాలపై ప్రజలు ఏమి కోరుకుంటున్నారో తెలియకుండా ఆ వ్యాఖ్యలు చేయడం వెనుక ఆంతర్యం ఏమిటని విమర్శించాడు.ఇరు దేశాల మధ్య క్రికెట్‌ జరగాలని ప్రజలు కోరుకున్న ప్పుడు ఈ క్రీడలో రాజకీయ పరమైన అంశాలను ముడిపెట్టకూడదన్నాడు.నేను ఎప్పుడూ భారత్‌తో సిరీస్‌ ఆడటానికి ఇష్టపడుతుంటాను. ప్రత్యేకంగా భారత్‌ ఆడుతున్నప్పుడు పాక్‌ కెప్టెన్‌గా ఉండాలని అనుకుంటా క్రికెట్‌ అనే క్రీడలో రాజకీయ జోక్యం లేకపుడు మాత్రమే ఇరు దేశాల క్రికెట్‌ సిరీస్‌ జరుగుతుందని మిస్బా విమర్శనాస్త్రాలు సంధించాడు.అంతకు ముందు పలువురు పాక్‌ మాజీ క్రికెటర్లు అనురాగ్‌ ఠాకూర్‌ వ్యాఖ్యలను తప్పుబట్టిన సంగతి తెలిసిందే. అనురాగ్‌ ఠాకూర్‌ ఒక క్రికెట్‌ బోర్డు అధ్యక్షునిడిగా మాట్లాడుతున్నారా? లేక రాజకీయ నాయకుడిగా మాట్లాడుతున్నారా? అంటూ పాక్‌ దిగ్గజ ఆటగాడు మొహ్మద్‌ యూసఫ్‌ విమర్శించాడు.అనురాగ్‌ తాజా ప్రకటన ఖచ్చితమైన రాజకీయ వ్యాఖ్యగా ఉందంటూ విమర్శించాడు. ఒక స్పోర్టింగ్‌ బాడీలో భాగమైన బిసిసిఐ రాజకీయ పరమైన ఆధిపత్యం చెలాయిస్తుందనడానికి ఈ వ్యాఖ్యలే ఉదాహరణ అని అబ్దుల్‌ ఖాదిర్‌ విమర్శించాడు.